open-index/open-wikipedia-markdown huggingface dataset:
Me Gustas Tú

**Me Gustas Tú** (בעברית: **אני אוהב אותך**) הוא שיר שמבוצע על ידי הזמר הצרפתי ממוצא ספרדי, מאנו צ'או, ויצא לאור בשנת 2001.

## רקע
השיר יצא לאור במאי 2001 כסינגל השני מתוך אלבום הסולו השני של מאנו צ'או "Próxima Estación: Esperanza".
השיר מושר בספרדית והפזמון שלו מושר בצרפתית. זהו השיר המצליח ביותר של צ'או ברחבי העולם. הוא הגיע למקום הראשון במצעדים בספרד ואיטליה ולמקום השני בצרפת.

שני שירים נוספים מתוך האלבום מכילים את אותה מוזיקת רקע של Me Gustas Tu'.

מבנה השיר כולל אמירות של הדובר המזכיר בתחילת כל משפט מבתי השיר דבר מה שהוא אוהב, ובהמשך המשפט אומר Me Gustas Tu שמשמעותו אני אוהב אותך. לדוגמה, אני אוהב ים, אני אוהב אותך, אני אוהב אופנועים, אני אוהב אותך.

הפתיח לשיר הכולל את המילים "Doce de la noche en La Habana, Cuba. Once de la noche en San Salvador, El Salvador. Once de la noche en Managua, Nicaragua" הוא מחווה לתחנת "רדיו רלוח" (בספרדית: "רדיו שעון") המשדרת מקובה.

## השיר במצעדים

## מכירות

## קישורים חיצוניים

* מילות השיר בשפת המקור, באתר genius lyrics
*מילות השיר בתרגום לעברית, באתר lyricstranslate.com

## הערות שוליים

קטגוריה:שירים בספרדית
קטגוריה:שירים מרובי שפות
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בספרד
קטגוריה:סינגלים בהוצאת וירג'ין רקורדס
פסאודוקיון

**פסאודוקיון** (שם מדעי: *Pseudocyon*) הוא סוג נכחד של טורף ממשפחת כלבי הדב, אשר חי בתקופת המיוקן באמריקה הצפונית ובאירואסיה. מאובניו התגלו ב-1891 בניו מקסיקו ובהמשך התגלו מאובנים נוספים בנברסקה, ברוסיה ובצרפת. בתוך סוג זה היו 3 מינים.

מאובנים המבוססים על שרידי לסת תחתונה של הטורף מעלים שהיצור הבוגר הגיע למשקל 773 ק"ג, מה שהופך אותו לאחד הגדולים שבטורפים מעולם והגדול שבבני משפחתו, דומה מאוד לגודל של דוב קוטב. היו לו ניבים מחודדים וארוכים ששימשו להריגת טרף גדול ממנו ניזון או לקרוע פיסות נבלות.

## ראו גם
* אמפיקון - סוג דומה וגדול מאוד

## קישורים חיצוניים

קטגוריה:כלבי דב
קטגוריה:מגה-פאונה של הנאוגן באירואסיה
קטגוריה:מגה-פאונה של הנאוגן באמריקה הצפונית
קטגוריה:יונקים שחיו במיוקן באמריקה הצפונית
גמל סורי

**גמל סורי** (שם מדעי: *Camelus moreli*) הוא מין נכחד של גמל אשר חי בתקופת הפליסטוקן והיה קרוב לגמלים המודרניים. מאובניו התגלו ב-2005 במרכז סוריה, במערב המדבר הסורי, מה שנתן לו את שמו. מאובנים נוספים התגלו בשנה שלאחר מכן. הגמל הסורי התקיים עד לפני כ-100,000 שנה, באמצע התקופה הפלאוליתית, והוא חי לצד ראשוני האנשים בעולם וגם לצד מיני גמליים נוספים.

גמל זה היה גבוה בהרבה מהגמלים המודרניים והגיע לגובה שלושה מטרים בכתפיים ולארבעה מטרים עד הראש, גבוה יותר מפיל וייתכן שהיה קרוב אליו במשקלו, של 4–6 טון. במראהו הוא דמה לגמל חד-דבשתי והיה בעל דבשת על הגב. ככל הנראה הוא חי בתנאים מדבריים והותאם לחיי יובש.

הגמל נכחד לאחר הפליסטוקן לצד מיני המגה-פאונה ששלטו בה, אולי כתוצאה משינויי אקלים מעידן הקרח או בהשפעת האדם.

## קישורים חיצוניים

* גמל סורי באתר The Richest

קטגוריה:גמליים פרהיסטוריים
קטגוריה:מגה-פאונה של הפלייסטוקן באירואסיה
קטגוריה:יונקים שחיו בפלייסטוקן באסיה
קטגוריה:מכפילי פרסה שחיו בפלייסטוקן
2042

## אירועים צפויים
* 30 באפריל - תיפתח קפסולת זמן שהוטמנה באפריל 1992 על ידי ניקלודיאון.
* 17 בספטמבר - ייצוג נפוץ של תאריך ושעה של מערכות מיינפריים יתהפך עם תוצאות אפשריות דומות לבאג 2000.
### אירועים צפויים בתאריך לא ידוע
* היצור של הטיל הגרעיני המשוגר מצוללת טריידנט D5 יופסק.
* לפי לשכת מפקד האוכלוסין של ארצות הברית, אזרחי ארצות הברית שמזהים את עצמם כהיספנו-אמריקנים, אפרו-אמריקנים, אסייתים-אמריקאים, ילידי הוואי ואיים באוקיינוס השקט, ואינדיאנים יהוו רוב ואילו המזהים את עצמם כלבנים יהפכו למיעוט.

### אירועים אסטרונומים
* 19-20 באפריל - ליקוי חמה מלא.
* 13-14 באוקטובר - ליקוי חמה מרכזי.

## לוח שנה

## הערות שוליים

קטגוריה:שנים עתידיות
קטגוריה:המאה ה-21 לפי שנים
פולינה קגנובה

**פוֹלִינַה אִיסַייֵבְנַה קַגַנוֹבַה** (ברוסית: **Полина Исаевна Каганова**; 8 באוקטובר 1911, בניז'ין – 12 באוקטובר 1972, בלנינגרד) הייתה משוררת בברית המועצות שכתבה שירים לילדים, שירי אהבה ושירי גבורה בזמן מלחמת העולם השנייה. היא הייתה קרובת משפחה של נתן רחלין

## קורות חיים

פולינה קגנובה נולדה ב -8 באוקטובר 1911 בעיירה ניז'ין, מחוז צ'רניגוב בקיסרות הרוסית (כיום בצפון אוקראינה). לסופיה רחלינה ולאיסאיה קגנוב שהיו יהודים.
אין מידע על ילדותה של פולינה. ידוע שלאחר שסיימה את לימודיה בתיכון החלה לעבוד כמורה.

בתחילת שנות ה-30 של המאה ה -20, פולינה והוריה עברו ללנינגרד. בשנת 1931 קגנובה עבדה כמוכרת ספרים ורשומות בנבסקי פרוספקט. בתקופה זאת פגשה את סרגיי וולוקיטין, איש צבא מקצועי שנדהם מיופיה. הוא התאהב בקגנובה, ולאחר זמן קצר הם נישאו. קגנובה עזבה את לנינגרד ועברה לגור עם בעלה במקום שרותו בחרקוב. שם נולד להם בן בשם סטניסלב.

בשנת 1937, במסגרת הטיהורים הגדולים, נעצר וולוקוטין, שהיה קצין בדרגת רב-סרן, והוצא להורג.

קגנובה נותרה לבדה, בעיר זרה, עם ילד קטן, במצב נואש ובחוסר אונים. הפחד והזוועה ממה שקרה במדינה בשנים אלה רדפו אותה כל חייה, והיא מעולם לא התאוששה מההלם.

קגנובה ובנה סטניסלב חזרו להתגורר עם הוריה בלנינגרד.

זמן קצר לפני מלחמת העולם השנייה, בלנינגרד פגשה קגנובה את בעלה השני, לב סברנסקי (1893–1954), אשר היה מבוגר ממנה ב-18 שנים ועבד כצלם ב"לנפילם".

במהלך המלחמה נשלח סברנסקי לחזית בתור צלם מלחמה. למרות התפקיד המסוכן - הוא שרד את המלחמה.

כשהחלה המלחמה חיה קגנובה בלנינגרד, ושהתה בעיר בזמן המצור. במהלך המצור, החלה המשוררת ושיריה נקראו רדיו לצד שירים של משוררת אולגה ברגולץ.

בשנת 1943 היא הצטרפה ללהקה צבאית, בשנת 1944 היא שוחררה מהצבא.

ב-12 באוקטובר 1972 התאבדה קגנובה לאחר זבעלה נפטר ממחלה קשה ובנה נהרג. שלוש שנים לאחר מכן, ב-1975 יצא ספרה "חייל מילואים" "Солдат запаса". בנה היה במאי לב סברנסקי ונכדה הוא מוזיקאי.

## השירים
* "נבסקי נבסקי" Невский Невский
* "זיכוכי לנינגרד " Ленинградский салют
* "הבן שלי" Мой сын
* "תמונה ישנה" Старая Фотография
* "הערב מתקרב" Уже заметно вечереет
* "לילה לבן" Белая ночь
* "העיר באביב" Город весной

## קישורים חיצוניים
* פולינה קגנוב באתר "הספר היהודי"

## הערות שוליים

קטגוריה:משוררות רוסיות
קטגוריה:מתאבדים: אמנים
קטגוריה:מתאבדות
קטגוריה:משוררים רוסים
קטגוריה:ילידות 1911
קטגוריה:סובייטים שנולדו ב-1911
קטגוריה:נפטרות ב-1972
קטגוריה:סובייטים שנפטרו ב-1972
מכון אורות הירושלמי

**מכון אורות הירושלמי** הוא מכון מחקר תורני, העוסק במחקר התלמוד הירושלמי. המכון פועל להחזרתה של תורת ארץ ישראל לתודעה הציבורית על ידי לימוד תלמוד ירושלמי לאור משנתו של הרב קוק והרב גורן.

## על המכון
"מכון אורות הירושלמי - תלמודה של ארץ ישראל" נוסד בקיץ תש"ס 2000 ביוזמה משותפת של הרב שאר ישוב כהן, רבה של חיפה וראש מוסדות אריאל, ששימש גם כנשיא המכון עד יום פטירתו, והרב (ד"ר) אברהם בל"ס, המשמש כראש המכון. המכון החל את פעולתו בבית אריאל בירושלים. בקיץ תשס"א 2001 עבר המכון לפעול ביישוב מבואות יריחו כהמשך לישיבת יריחו שבנשיאות הרב חנן פורת ובהנהלת נחי אייל. לאחר ארבע שנות פעילות, בתשס"ה 2005 חזר המכון לבית אריאל. באותה שנה זכה המכון למימון של משרד החינוך כמכון בעל חשיבות לאומית. בשנת תשע"א 2011 הקימו הרב אברהם בל"ס והרב חגי ניר עמותה בשם בשורת הארץ ע"ש יוסף, נפתלי ודבורה בלס אשר נתנה את הגב הכלכלי למכון. בשנה זו עבר המכון לפעול בהיכל שלמה שם הוא פועל עד היום.

בשנת תשע"ז 2017 שינה המכון את שמו למכון אורות הירושלמי. משנת תשע"ז 2017 המכון הוכר רשמית כמכון מחקר ומתוקצב על ידי משרד התרבות.

## חזון המכון
חזונו של המכון הוא להרחיב את לימוד התלמוד הירושלמי מתוך תפיסה כי לימוד תלמוד זה הוא המקור לציונות הדתית, וכי הוא יקדם חיים ציבורים תקינים בארץ ישראל.

## תחום פעילות
מכון אורות הירושלמי פועל בכמה תחומים:

#**הוצאה לאור של מסכתות תלמוד הירושלמי** : המכון הוציא כשמונה מסכתות של התלמוד הירושלמי: מסכת ברכות(שני כרכים), מסכת תעניות, מסכת מועד קטן, מסכת שקלים, מסכת ראש השנה, מסכת מגילה, מסכת סוכה, מסכת חגיגה, ומסכת פאה. הפירוש הוא פירוש מדעי ומבוסס על כתב יד ליידן. ייחודה של הוצאת המכון היא בכך שהיא מתבססת על הקבלות בין התלמוד הירושלמי למדרשים ארץ ישראלים (מדרשי רבה), וכן בסוף בכך שכל סוגיה מובאת הסוגיה המקבילה בתלמוד הבבלי. בנוסף, בהוצאה זו התלמוד הירושלמי מתפרש כפשוטו ולא בהכרח בהתייחס לתלמוד הבבלי, זאת בשונה מפרשני התלמוד הירושלמי "פני משה" ו"קרבן העדה".
#**הוצאה לאור של פרסומים בנושא מחשבת ישראל**: מחקר השוואתי בין התלמוד הבבלי לירושלמי במסכתות ראש השנה, תעניות ומגילה, על סדר פרשות השבוע ודגשים חינוכיים כפי שהם מופיעים בתלמוד הירושלמי ונושאים אקטואליים בראי התלמוד הירושלמי.
#**הוצאה לאור של פרסומים שוטפים**: "צוהר", "התלמוד הירושלמי כמקור לציונות הדתית", "שו"ת הירושלמי", "מאורות הירושלמי", וכן ערכת דפי מקורות למרצים.
#**פעילויות תרבות לקהל הרחב**: המכון מקיים שבתות עיון המשלבות הרצאות בנושאים מגוונים העולים מן התלמוד הירושלמי.
#**תחרות כתיבה והענקת "פרס היצירה הירושלמי"**: המכון עורך תחרות חיבור יצירות תורניות על התלמוד הירושלמי בין ישיבות ומדרשות שונות, כולל מדרשות לבנות. בשנת תשע"ט 2019 המכון פרסם חוברת "יצירות ארץ ישראליות" המאגדת את החיבורים המצטיינים.

## קישורים חיצוניים

* 
* מכון אורות הירושלמי סרט תדמית
* ריאיון עם הרב ד"ר אברהם בלס: "התלמוד הירושלמי פורץ דרך ביצירת חברת מופת בישראל"
* מקומו של הירושלמי בהלכה, התלמוד הירושלמי כתלמודה של ארץ-ישראל גם בפסיקת ההלכה, הרה"ג שאר ישוב כהן זצ"ל חשוון התשס"ה
* 
* מתוך: האיש על העדה: סיפור חייו ופועלו של הרב אליהו יוסף שאר-ישוב כהן
* 
* דוגמה לפעילות המכון: תוכנית שבת עיון בשנת 2013
* 

## הערות שוליים

קטגוריה:פרשני התלמוד הירושלמי
קטגוריה:מכוני מחקר תורניים
אגודת חובבי המוזיקה

**אגודת חובבי המוזיקה** היא אגודה ישראלית שנוסדה בשנת 1938, במטרה לאפשר לחובבי המוזיקה הקלאסית להאזין למוזיקה קאמרית ברמה גבוהה.

## היסטוריה
האגודה קמה ברחובות בשנת 1938, על ידי זאב אייזנר. באותן שנים לא היו מכשירי רדיו ברוב הבתים ורוב האנשים לא יכלו להרשות לעצמם רכישת גרמופון ותקליטים. לפיכך, מטרת האגודה הייתה דאגה לחינוך מוזיקלי לילדים והבאת אמנים מבצעים למושבה. אייזנר עסק גם בחלוקת תוכניות קונצרטים לבתי התושבים, יצר קשר עם הנגנים, קבע את תוכניות הקונצרטים ועוד.

בין תושבי רחובות היו רבים שנמלטו מגרמניה הנאצית במסגרת העלייה החמישית, זו שהביאה את נגני התזמורת הסימפונית הארץ ישראלית מייסודו של ברוניסלב הוברמן. תושבים חדשים אלה ראו במוזיקה הקלאסית חלק בלתי נפרד מתרבותם ומחייהם. ביניהם הייתה משפחת הבר-שיים, שבביתם היו שני פסנתרים. בנם למד נגינה בפסנתר אצל מיכאל טאובה, מנהל התזמורת הארץ-ישראלית בתל אביב.

האגודה בחרה ועד ונקבעו חמישה עד שישה קונצרטים לעונה. הקונצרט הראשון התקיים בחצר בית דונדיקוב, ב-6 בפברואר 1938, בביצוע הפסנתרנית נדיה אטינגון-רייכרט. הקונצרטים הבאים התקיימו בבית האיכר, שם היה אולם מתאים, עד שעברו בעונת 1959–1960 לאולם ויקס במכון ויצמן למדע. בקונצרט השני ניגנו הכנר לורנד פניבש ואחותו, הוויולנית אליס פניבש-רוזנברג, עולים מהונגריה ונגנים בתזמורת. הקונצרט החמישי נערך תחת כיפת השמיים, בחצר משפחת דונדיקוב, בגן של אסתר ומשה סמילנסקי. גם הנגנים בקונצרט זה היו מאלה שהוברמן גייס לתזמורתו לפני מלחמת העולם השנייה.

ב-30 במרץ 1963 נערך קונצרט של ילדי רחובות לרגל יובל לייסוד האגודה. בפרס השני זכה החלילן אבנר בירון, בן ה-14. שופטי התחרות היו אלכסנדר אוריה בוסקוביץ', אליס פניבש-רוזנברג, אורי שוהם ומטעם האגודה, ד"ר לווינסון ויחיאל פלדי.

ב-1953 הופיע ברחובות הכנר יאשה חפץ, שוויתר על שכרו ותרם אותו לקידום המוזיקה ברחובות.

## קישורים חיצוניים
* ארכיון העיר רחובות, אגודת חובבי המוזיקה

## הערות שוליים

תרבות
תרבות
קטגוריה:1938 בארץ ישראל
צ'נייטה

**צ'נייטה** (בהונגרית: **Csenyéte**) הוא כפר קטן ועני במחוז בורשוד-אבאוי-זמפלן שבצפון מזרח הונגריה. הכפר מאוכלס ברובו באזרחים ממוצא צועני.

בצ'נייטה התגוררו יהודים בודדים.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הונגריה: כפרים
קטגוריה:מחוז בורשוד-אבאוי-זמפלן
Pocophone F1

**Pocophone F1** הוא טלפון חכם שפותח על ידי שיאומי, והוכרז ב-22 באוגוסט 2018. זהו מכשיר ביניים אשר מציע מפרט דגל במחיר נמוך ממתחרים אחרים.

## מפרט
### חומרה
המכשיר מצויד במסך מגע קיבולי מסוג IPS LCD , בגודל 6.18 אינץ' וברזולוציית 1080×2246 פיקסלים, ביחס רוחב-גובה בן 18.7:9.

המכשיר מופעל על ידי מעבד בעל שמונה ליבות, כאשר 4 מהן פועלות בתדר עבודה של 2.8 ג'יגה הרץ, וה-4 הנותרות פועלות בתדר עבודה של 1.8 ג'יגה הרץ. במכשיר ישנה מערכת על שבב מדגם Snapdragon 845 מתוצרת קוואלקום. האחסון הפנימי של המכשיר הוא בנפח 64 או 128 ג'יגה בייט. למכשיר יש זיכרון RAM בנפח 6 או 8 ג'יגה בייט. כמו כן, המכשיר מופעל על ידי סוללת ליתיום פולימר בקיבולת של 4000 מיליאמפר-שעה, שאינה ניתנת להסרה.

#### מצלמה
המכשיר מצויד במערך בעל שתי מצלמות אחוריות, ומצלמה קדמית אחת, הכולל: חיישן ראשי ברזולוציה 12 מגה פיקסל הכולל פוקוס אוטומטי ופלאש LED; חיישן משני לצילום עומק ברזולוציה 5 מגה פיקסל; כמו כן, מצלמה קדמית המיועדת לסלפי ברזולוציה 20 מגה פיקסל. בינואר 2019 בעדכון תוכנה נוסף הקלטת וידאו של 960 פריימים לשנייה ב-slo-mo ומצב לילה.

### תוכנה
המכשיר הושק כשמותקנת עליו מערכת ההפעלה אנדרואיד 8.1 (אוראו) המבוססת על הממשק MIUI 9.6. כמו כן, המכשיר עודכן בעדכון תוכנה למערכת ההפעלה אנדרואיד 10 המבוססת על הממשק MIUI 12.

## מכירות
מאז הכרזת המכשיר באוגוסט 2018, הוא הפך לרב מכר עם 700 אלף יחידות שנמכרו עד דצמבר.

## קישורים חיצוניים

* 
* Poco F1 Camera
* ביקורת Pocophone F1

## הערות שוליים

קטגוריה:מכשירי טלפון חכמים
קטגוריה:מכשירים שהושקו ב-2018
קטגוריה:שיאומי
לה פיוריטה

**סוצ'ייטה פוליספורטיבה לה פיוריטה** הוא מועדון כדורגל מסן מרינו מהעיר מונטג'ארדינו. המועדון נוסד בשנת 1967 וכיום משחק בליגת העל של סן מרינו.

## תארים והישגים
* **[[ליגת העל של סן מרינו]]:**
: **זכייה (6):** 1986-87, 1989-90, 2013-14, 2016-17, 2017-18, 2021-22
: סגנות (4): 1988-89, 1993-94, 1994-95, 1996-97

* **[[קופה טיטאנו|הגביע של סן מרינו]]:**
: **זכייה (7):** 1986, 2012, 2013, 2016, 2018, 2021, 2024
: סגנות (2): 1988, 1989

* **הגביע הפדרלי:**
: **זכייה (3):** 1986, 1987, 2007
: סגנות (1): 1996

* **הסופר קאפ של סן מרינו:**
: **זכייה (1):** 2012
: סגנות (4): 2013, 2014, 2016, 2017

## קישורים חיצוניים
* 

קטגוריה:סן מרינו: כדורגל
קטגוריה:קבוצות כדורגל מסן מרינו
קטגוריה:קבוצות כדורגל שהוקמו ב-1967
וגנר (מכתש פגיעה)

**מכתש וגנר** הוא מכתש פגיעה בקוטב הדרומי של כוכב חמה אשר קרוי על שמו של המלחין, תאורטיקן המוזיקה והמסאי הגרמני ריכרד וגנר. האיגוד האסטרונומי הבינלאומי הכריז על שמו של המכתש ב-1976. המכתש ממוקם ליד מכתשי הפגיעה באך (הקרוי על שמו של המלחין הגרמני יוהאן סבסטיאן באך) ושופן (הקרוי על שמו של המלחין והפסנתרן הפולני פרדריק שופן).

## קישורים חיצוניים


* 
* 
* 
* 
* 


## הערות שוליים

קטגוריה:ריכרד וגנר
קטגוריה:מכתשי פגיעה על כוכב חמה
אלזה, דוכסית וירטמברג

**אלזה, דוכסית וירטמברג** (בגרמנית: **Elsa von Württemberg**; 1 במרץ 1876 - 27 במאי 1936) הייתה נסיכה גרמנית מבית וירטמברג.

## ביוגרפיה
אלזה נולדה ב-1 במרץ 1876 בשטוטגרט, ממלכת וירטמברג, והייתה הבת התאומה הבכירה של אויגן, דוכס וירטמברג, בנם של אויגן, דוכס וירטמברג ומתילדה, נסיכת שאומבורג-ליפה, וורה קונסטנטינובנה, הנסיכה הגדולה של רוסיה, בתם של קונסטנטין ניקולאייביץ', הנסיך הגדול של רוסיה ואלכסנדרה, נסיכת סקסוניה-אלטנבורג. אחותה התאומה הצעירה הייתה אולגה, דוכסית וירטמברג. 

ב-28 בינואר 1895 פרסם בית המלוכה הבריטי כי אלזה מיועדת להתחתן עם אלפרד, נסיך אדינבורו וסקסה-קובורג-גותה, בנם של אלפרד, דוכס אדינבורו וסקסוניה-קובורג-גותה ומריה אלכסנדרובנה, הנסיכה הגדולה של רוסיה ונכדה של ויקטוריה, מלכת הממלכה המאוחדת, אולם הנישואים מעולם לא התרחשו.

ב-6 במאי 1897 התחתנה אלזה בשטוטגרט עם אלברכט, נסיך שאומבורג-ליפה, בנם של וילהלם, נסיך שאומבורג-ליפה ובטילדיס, נסיכת אנהלט-דסאו, ממנו נולדו לה ארבעה ילדים.

בני הזוג התגוררו בפפאפשטט, וב-27 במאי 1936 מתה אלזה בביתה.

## משפחתה
ב-6 במאי 1897 התחתנה אלזה בשטוטגרט עם אלברכט, נסיך שאומבורג-ליפה, בנם של וילהלם, נסיך שאומבורג-ליפה ובטילדיס, נסיכת אנהלט-דסאו, ממנו נולדו לה ארבעה ילדים: 
* מקס, נסיך שאומבורג-ליפה (1898–1974), התחתן עם הלגה לי רודרבורג.
* פרנץ יוזף, נסיך שאומבורג-ליפה (1899–1963), התחתן עם מריה תרזיה פשל. 
* אלכסנדר, נסיך שאומבורג-ליפה (1901–1923).
* בטילדיס, נסיכת שאומבורג-ליפה (1903–1983), התחתנה עם וולארד, נסיך שאומבורג-ליפה.

## אילן יוחסין

## קישורים חיצוניים

קטגוריה:ילידות 1876
קטגוריה:דוכסיות גרמניות
קטגוריה:נפטרות ב-1936
צ'ובאד

**צ'ובאד** (בהונגרית: **Csobád**) הוא כפר במחוז בורשוד-אבאוי-זמפלן שבצפון מזרח הונגריה.

## מיקום
צ'ובאד נמצא כ-25 קילומטרים צפונית-מזרחית למישקולץ', בעמק הרנאד. היישובים הגובלים ישירות הם: איננץ' מצפון מזרח, הרנדאנדריאש ממזרח, פלשודובז'ה מדרום מזרח, הרנדקרש מדרום, קישיניצ' מדרום מערב, ו-לה, מצפון מערב. הרחוב הראשי של הכפר הוא חלק מכביש ראשי 3. קו הרכבת מישקולץ–הידאשנמטי מגיע לכפר, בקצה הדרום-מזרחי שלו.

## היסטוריה
השם Csobád הופיע לראשונה בשנת 1323 על שם אדם מלכותי. בשנת 1329 כבר הייתה ביישוב כנסייה, וגם הכומר של הכנסייה שלה הוזכר באמנה. בשנת 1332, לפי פנקס המעשרות לאפיפיור נמצא שהכומר המקומי שילם מעשר אפיפיור של 12 גראים. 

היישוב המקורי שכן ליד נהר הרנאד, אך עקב שיטפונות תכופים עברו התושבים לקרקע גבוהה יותר.

## יהודי צ'ובאד
בצ'ובאד התגוררו יהודים בודדים. תושבים יהודיים מהכפר שנרצחו בשואה מונצחים בלוח זיכרון בסיקסו.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:כפרים לפי מדינה
דסיור מפוספס

**דסיור מפוספס** (שם מדעי: *Myoictis* - אטימולוגית: נמייה-עכברית) הוא סוג של טורף כיס קטן וססגוני דמוי נמייה קטנה ממשפחת נמיות הכיס, הכולל 4 מינים החיים ביערות הגשם של האי גינאה החדשה אשר בשליטת פפואה ואינדונזיה. כל מיני הדסיור המפוספס קרויים על שמם של זואולוגים וחוקרי טבע.

## טקסונומיה
דגימות של הדסיורים המפוספסים נאספו על ידי נוסעים מערביים בגינאה החדשה כבר ב-1828, אך בתחילה הם שויכו לסוג פסקוגל; הסוג תואר מדעית לראשונה בשנת 1858 על ידי הזואולוג הבריטי ג'ון אדוארד גריי, שקיבל דגימה מגינאה החדשה וחשב שמדובר בטקסון מונוטיפי; בהמשך, התברר שיש להוסיף לסוג החדש שני מינים נוספים שהתגלו עוד קודם לכן אך סווגו כפסקוגלים. הטקסונומיה ומעמד המינים של מיני הדסיור לא היו ברורים דיים עד תחילת המאה ה-21, ורק בשנת 2005 נקבע סופית מעמדם על ידי הזואולוגית פטרישיה וולי שחקרה את האנטומיה והגנטיקה של הדגימות שנאספו במשך השנים וגילתה אגב כך מין רביעי הקרוי על שמה.

## אנטומיה
הדסיור המפוספס הוא טורף כיס ססגוני למדי: הפרווה שלו בצבע חום בהיר או כהה בהתאם למין, והראש כתום או אדמדם בוהק. למרבית המינים, המותניים, הצלעות ופלג הגוף האחורי בצבע כחלחל-כסוף, והבטן צהבהבה או אפורה. לאורך הגב, ישנה למרבית המינים רצועה עבה בצבע חום בהיר, צהבהב או קרם, אשר לאורכה שלושה פסים אנכיים ועבים בצבע שחור. לדסיור המפוספס מבנה גוף צר וגמיש, ראש מחודד, וזנב ארוך ושעיר במיוחד שעוביו וצבעו האדמוני משתנים בין המינים. יש לו אוזניים קצרצות ועגלגלות, עיניים גדולות, ורפידות בולטות על כפות הרגליים הדקיקות. אורך הגוף של הדסיורים המפוספסים נע בין 17 ל-25 ס"מ, אורך זנבם 15–23 ס"מ ומשקלם כ-200 גרם.

## ביולוגיה
הדסיורים המפוספסים אנדמיים כאמור לגינאה החדשה, אך הם מצויים גם במספר איים קטנים נוספים ליד גינאה. הם חיים ביערות גשם טרופיים לאורך רכסי ההרים והעמקים, וניתן למצוא אותם בגבהים של 1,600-650 מטר מעל פני הים. הם מסוגלים לטפס על עצים, אך חיים וצדים על הקרקע בעיקר. הדיווחים הסותרים של הזואולוגים אודות שעות הפעילות של הדסיורים, עשויים להצביע על כך שחלקם פעילי יום וחלקם פעילי לילה. אין מידע רב אודות האקולוגיה והביולוגיה של הדסיורים המפוספסים, ועל פי המידע הזמין, נראה שהם אינם חופפים זה לזה. התזונה שלהם כוללת חרקים, חסרי חוליות ועכבישאים, לצד עכברים, חולדות קטנות, לטאות, עופות קטנים ואולי גם חסילונים החיים במים מתוקים. לנקבת הדסיור 4–6 פטמות בהתאם למין; הכיס שלה הוא למעשה קפל עור אשר אינו מפותח דיו כאצל הקנגורו.

## מינים
*דסיור מפוספס מולר (*Myoictis melas*) - המין הנפוץ בסוג. מצוי בצפון, מרכז ומערב גינאה החדשה, ובאיי ראג'ה אמפט.
*דסיור מפוספס וולאס (*Myoictis wallacii*) - מצוי בדרום גינאה החדשה ובאיי ארו.
*דסיור מפוספס טייט (*Myoictis wavicus*) - אנדמי לצפון רכס אואן סטנלי במערב גינאה החדשה.
*דסיור מפוספס וולי (*Myoictis leucura*) - אנדמי לדרום ומערב רכס אואן סטנלי במערב גינאה החדשה.

## קישורים חיצוניים

*  תמונות ומידע מפורט אודות מיני הדסיור המפוספס, מתוך מחקרה של הזואולוגית פטרישיה וולי.

קטגוריה:בעלי חיים שתוארו ב-1858
קטגוריה:טקסונים שתוארו בידי ג'ון אדוארד גריי
קטגוריה:נמיות כיס
פאי (כפר)

**פאי** (בהונגרית: **Fáj**) הוא כפר במחוז בורשוד-אבאוי-זמפלן שבצפון מזרח הונגריה.

בפאי התגוררו יהודים בודדים ובמקום עדיין קיים בית קברות יהודי מוזנח.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
ליצן קטן נחמד

"**ליצן קטן נחמד**" או: "**הליצן**" הוא שיר ילדים נפוץ אותו כתבה והלחינה שָׂרָה לֵוִי-תַּנַּאי. השיר בדרך כלל נלמד בגני הילדים.

שיר זה פורסם בשנת 1960 בספרי השירים "זמר חן" ו"שירים לשנות הלימודים הראשונות", ולאט לאט נעשה נפוץ יותר ויותר.
לשיר עיבודים וביצועים שונים, הראשון שבהם הוא משנת 1959. בין מבצעי השיר לאורך השנים: הדסה סיגלוב, מרים אביגל, דליה עמיהוד, עליזה קשי, מקהלת כפר הנוער "הדסים", עוזי חיטמן וחני נחמיאס, רוחמה רז, "האחים והאחיות", רוחמה רז, ארקדי דוכין ועוד. לעיתים נקרא השיר "ליצן קטן שלי". 

בשנת 2004 הוציא המוזיקאי והיוצר ארקדי דוכין גרסה משלו לשיר שפונה לקהל הבוגר.

השיר מושמע בעיקר בימי פורים, או מוזכר בקונוטציה פורימית, אך למעשה אין שום אזכור לחג במילות השיר.

ישנם אתרים בהם נכתב כי הלחן הוא עממי, אך הלחן המקורי הוא של שרה לוי-תנאי.

## מילות השיר בתרגום ל[[יידיש]]

קליינע פיינע פייאץ

טאנצט מיט יעדער איינער

מיין קליינע פייאץ

אפשר עסט טאנצן מיט מיר?

אפשר, אפשר, אפשר עסט טאנצן מיט מיר?

אפשר, אפשר, אפשר
## עיבודים

## ראו גם
* באנו חושך לגרש - שיר נוסף של שרה לוי-תנאי
* נסדר מעגל גדול - שיר נוסף של שרה לוי-תנאי

## קישורים חיצוניים

* 

## הערות שוליים

קטגוריה:שירי הדסה סיגלוב
קטגוריה:שירי מרים אביגל
קטגוריה:שירי דליה עמיהוד
קטגוריה:שירי עוזי חיטמן
קטגוריה:שירי רוחמה רז
קטגוריה:שירי האחים והאחיות
קטגוריה:שירים בעברית
קטגוריה:שירים שנכתבו על ידי שרה לוי-תנאי
קטגוריה:שירים על ליצנים
קטגוריה:שירי פורים
פלשגג'

**פלשגג**' (בהונגרית: **Felsőgagy**) הוא כפר קטן במחוז בורשוד-אבאוי-זמפלן שבצפון מזרח הונגריה.

בפלשגג' התגוררו יהודים בודדים ובמקום עדיין קיים בית קברות יהודי.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הונגריה: כפרים
קטגוריה:מחוז בורשוד-אבאוי-זמפלן
דובוני אכפת לי: המשאלה הגדולה

**דובוני אכפת לי: המשאלה הגדולה** (באנגלית: **The Care Bears' Big Wish Movie**) הוא סרט אמריקאי-קנדי באנימציה ממוחשבת שמבוסס על הזיכיון "דובוני אכפת לי" שבבעלות חברת "Those Characters from Cleveland". הסרט בוים על ידי רון פיטס ולארי ג'קובס ונכתב על ידי ג'פרי אלן סשכטר. 

הסרט שודר לראשונה בערוצי הטלוויזיה האמריקאים והקנדים, ויצא ב-DVD ב-18 באוקטובר 2005. בישראל הסרט שודר לראשונה בשנת 2009 בדיבוב לעברית בערוץ הופ!. אורך הסרט הוא כ-75 דקות, ושפת המקור שלו היא אנגלית (הסרט דובב לשפות נוספות, ביניהן: עברית).

## תקציר העלילה
הסרט מספר על דובונית הלוואי, דובונית שיכולה לעשות ולהעניק משאלות. מפני שהיא הרגישה שלחברים שלה לא אכפת ממה שהיא עושה, היא מבקשת מהכוכב שלה חברים נוספים שאוהבים משאלות כמוה. דבר זה גורם להופעה של שלושה דובונים חדשים, ולהשלכות ובעיות רבות.

## הדמויות והמדבבים
במאית הדיבוב בעברית הייתה אפי בן ישראל, ומפיקת הדיבוב הייתה ענבר שטגר עזרא.

## קישורים חיצוניים

*

קטגוריה:סרטים באנגלית
קטגוריה:סרטי 2005
קטגוריה:סרטים אמריקאיים
קטגוריה:סרטים קנדיים
קטגוריה:סרטי הנפשה אמריקאיים
קטגוריה:סרטי פנטזיה אמריקאיים
קטגוריה:סרטים מוזיקליים אמריקאיים
קטגוריה:סרטי הנפשה קנדיים
קטגוריה:סרטי אנימציה ממוחשבת
קטגוריה:סרטי דובוני אכפת לי
קטגוריה:סרטי טלוויזיה
קטגוריה:סרטי אנימציה שיצאו ישירות בפורמט לצפייה ביתית
באנו חושך לגרש

ממוזער|אינטרפטציה למוטיב "כָּל אֶחָד הוּא אוֹר קָטָן, וְכֻלָּנוּ – אוֹר אֵיתָן."
[ממוזער|הכיתוב "כולנו אור איתן" במיצב באנו חושך לגרש ב[כיכר החטופים והנעדרים|כיכר החטופים]]

[ממוזער|מיצב עם הכיתוב "באנו חושך לגרש" למען שחרור [החטופים במלחמת חרבות ברזל|החטופים במהלך מלחמת חרבות ברזל]]

"**חנוכה**", המוכר במילותיו הראשונות: **"באנו חושך לגרש**", הוא שיר לחג החנוכה מאת שרה לוי-תַּנַּאי, אשר הולחן על ידי עמנואל עמירן, והתפרסם במחצית השנייה של שנות ה-40 לכל המאוחר.

## תולדות השיר
את השיר חיברה לוי-תנאי, מחנכת וכוריאוגרפית, בעת ששימשה גננת בקיבוץ רמת הכובש בשנים 1939–1946, שם הייתה מלמדת את הילדים את השיר.

בזיכרונותיה של אישה בשם אביבה כץ מילדותה בגן של לוי-תנאי, היא סיפרה: "עם בוא החורף, לקראת חג החנוכה, הייתה שרה לוי מעמידה את כל הילדים במעגל ומצווה עליהם להרים את יד ימין ולנוע בהתאם למנגינה 'באנו חושך לגרש, בידינו אור ואש', ולאחר ששלטנו היטב במילות הבית, נדרשנו לרקוע ברגל ימין בעוז על הרצפה ולנופף תוך הטיית הגוף לפנים ואז לשיר: 'סורה חושך, הלאה שחור!'".

בשנת 1953 התפרסם השיר בקובץ "חגים ומועדים בחינוך: למחנכים בגן ובכיתות הנמוכות" שבעריכת הגננת אסתר רבינוביץ ובכרך הראשון של ספר העזר לגננות "מה אספר לילד" שבעריכת יהודית גורביץ ושמואל נבון. מאז נדפס בקבצים שונים, בהם השירון לילדים "זמר חן" (1960) ו"מאה שירים ראשונים" (1981).

כבר בשנות ה-50 הפך השיר נפוץ בחגיגת חג החנוכה בישראל. החל משנות ה-60 הוא הוקלט בביצועים מגוונים.

## תוכן

השיר בן שלושה בתים, שהמוכר והמושר שבהם הוא הבית הראשון. על פי ההקשר לחג החנוכה ניתן להבין כי בית זה מתייחס למרד החשמונאים, אך ההיסטוריה שבבסיס החג אינה מוזכרת בשיר כלל: הבית הראשון עוסק בכוחם של הרבים להאיר – וממנו גם נגזר הפזמון החוזר: "סוּרָה, חושך! הלאה, שחור! / סוּרָה מפני האור!" הבית השני מציג את הסביבונים, ואילו הבית השלישי והאחרון מתייחס כמדומה לילדים, שלהם מיועד השיר.

את המילים "סורה חושך" מקובל ללוות בהרמת יד ימין וברקיעה בחוזקה ברגל ימין – כפי שלימדה לראשונה בעצמה שרה לוי-תנאי בגן הילדים כשיר משחק.

המשפט "כָּל אֶחָד הוּא אוֹר קָטָן, וְכֻלָּנוּ – אוֹר אֵיתָן" מזכיר במידה מסוימת את המשפט "כשם שהמעט מן האור מסלק הרבה מן החשכה" של רבנו בחיי בספרו חובות הלבבות (שער ייחוד המעשה, פרק ה).

הצירוף "באנו חושך לגרש" הפך למטבע לשון המשמש בהקשרים שונים.

## ראו גם
* 
* מכת חושך
שירים נוספים של שרה לוי-תנאי:
* ליצן קטן נחמד
* נסדר מעגל גדול

## קישורים חיצוניים

* 
* 
* באנו חושך לגרש - "השיר שכתבה הגננת שרה לוי תנאי שאותו גם הלחינה לילדי הגן", קובי לוריא בשיחה עם רבקה מיכאלי, 103FM, 19 בדצמבר 2014
* 
* 

ביצועים:
* 

## הערות שוליים

קטגוריה:שירי שנות ה-1940
קטגוריה:שירים בעברית
קטגוריה:שירים שנכתבו על ידי שרה לוי-תנאי
קטגוריה:שירים שהולחנו על ידי עמנואל עמירן
קטגוריה:שירי חנוכה
קטגוריה:שירי ילדים
קטגוריה:שירים על אור
הזכות למות

**הזכות למות** היא רעיון המבוסס על התפישה, שלפיה כל בן אנוש זכאי לסיים את חייו או לעבור המתה מרצון. המימוש של זכות זו מובן לרוב כך, שחולה סופני, או אדם שאינו רוצה להמשיך לחיות, רשאים לסיים את חייהם, להיעזר בסיוע להתאבדות, או לסרב לטיפול מאריך חיים. השאלה מי או למי, אם בכלל, הזכות לקבל החלטה כזו נתונה בוויכוח.
אנשי אקדמיה ופילוסופים, כמו דייוויד בנאטר, רואים בני-אדם כאופטימיים מדי בתפישתם את איכות חייהם ואת האיזון בין ההיבטים החיוביים והשליליים שלהם. הרעיון הזה שולל מהאדם או מכל גוף אחר את ההחלטה אם למות, כשם שלא הייתה בידיו ההחלטה להיוולד.

התומכים בזכות למות מקשרים זאת בדרך כלל לרעיון, שגופו וחייו של אדם שייכים לו, כמו גם זכותו לוותר עליהם כרצונו. אולם מנגד קיים אינטרס לגיטימי של כל מדינה, למנוע התאבדויות לא סבירות. פלפל ואמסל (Pilpel and Amsel) כתבו:

בדתות מזרחיות אחדות מותר למי שחולה במחלה סופנית לשים קץ לחייו בדרכים לא אלימות, למשל בהרעבה עצמית. דתות אחרות אוסרות התאבדות בכל דרך ורואות במעשה זה חטא.

## אתיקה
קיימת שאלה אתית והיא: האם הזכות למות יכולה להתקיים לצד הזכות לחיים? אם, נטען, לא ניתן לשלול את הזכות לחיים, הרי שלא ניתן לוותר עליה, ולכן היא לא מתיישבת עם הזכות למות. נושא נוסף במחלוקת מגיע מביו-אתיקה, שם דנים האם הזכות למות אוניברסלית, קיימת רק תחת תנאים מסוימים (כמו מחלה סופנית), או האם היא קיימת בכלל. נאמר גם ש'הזכות למות' אינה חופפת ל'חובה לחיות'. על-פי השקפה זו, הזכות לחיים יכולה להתקיים לצד הזכות למות.

בית-משפט במדינת מונטנה שבארצות הברית קבע, לדוגמה, שהזכות למות קיימת למי שנמצא במצב רפואי המאיים על חייו. ישנם מומחים הטוענים מנגד, שלכל אדם כשיר, הזכות לסיים את חייו, ואף שהזכות למות היא מקרה-בוחן למידת החופש בכללותו בחברה נתונה.

מבחינה מעשית, השאלה עולה בעיקר בעת מחלה קשה, כאשר איכות חייו של החולה נפגעת בצורה אנושה. מצד אחד, הרפואה המודרנית מאפשרת להאריך את חיי החולה. מצד שני, לא ניתן לשפר את איכות חייו של החולה. התוצאה היא הארכת חיי סבל. מכאן עולה השאלה האם הזכות לקיצור והמעטת הסבל עולה על האיסור המסורתי לשים קץ לחיים. המתנגדים לזכות למות טוענים כי אין שום נסיבה המצדיקה את קיצור חייו של אדם באופן מלאכותי. התומכים בזכות למות טוענים שמותר להפסיק חיים המסבים סבל כה רב לאדם עד שהוא יעדיף שלא לסבול גם במחיר של אבדן חייו.

## חוק החולה הנוטה למות
בישראל חוקק בשנת 2005 חוק החולה הנוטה למות, המסדיר את הטיפול הרפואי בחולה המוגדר כ"נוטה למות", תוך איזון בין ערך קדושת החיים, לבין ערך אוטונומיות הרצון של האדם והחשיבות של איכות חייו. החוק מבוסס על ערכיה של מדינת ישראל כמדינה יהודית ודמוקרטית ועל עקרונות יסוד בתחום המוסר, האתיקה והדת. הצעת החוק התבססה על מסקנותיה של הוועדה הציבורית לענייני החולה הנוטה למות.

בהמשך לחקיקת החוק הותקנו גם תקנות החולה הנוטה למות (ועדות, מסמכים, מאגר מידע ודיווח), התשס"ח-2007 המשלימות את הוראות החוק ומאפשרות את יישומן באופן מלא וברור יותר.

## ראו גם

* עמותת ליל"ך
*קדושת החיים

## קישורים חיצוניים
* 
## הערות שוליים

קטגוריה:המתת חסד
קטגוריה:זכויות האדם
IMac Pro

**iMac Pro** (איי-מק פרו) הוא מחשב הכל-באחד אישי ותחנת עבודה אשר עוצב, נוצר ונמכר על ידי חברת אפל החל מה-14 בדצמבר 2017. בשונה מה-Mac Pro, אפל הצהירה כי ה-iMac Pro הוא המחשב החזק ביותר ובעל הביצועים הגבוהים ביותר בהשוואה לכלל המחשבים בסדרת המקינטוש. ה-iMac Pro מגיע עם שבב T2 מותאם אישית המאחסן סיסמאות מוצפנות ואף מגיע עם גרסה מותאמת אישית של macOS High Sierra המאפשרת למשתמש לנעול את תהליך האתחול של המחשב (באמצעות הכלי לאבטחת ההפעלה של המחשב).

## היסטוריה
ה-iMac Pro הוצג לראשונה בכנס המפתחים העולמי של אפל ב-5 ביוני 2017 ושיווקו החל מדצמבר 2017, עם מחיר התחלתי של 4,999 דולרים אמריקנים (18,014.41 שקלים חדשים). בין הרכיבים שה-iMac Pro כלל בתוכו נכללים מעבד Intel Xeon בעל 8, 10, 14 או 18 ליבות, וידאו ב-5K, גרפיקת AMD Vega, זיכרון ECC וחיבור Ethernet תומך NBASE-T.

ב-19 במרץ 2019, ה-iMac Pro נעשה זמין יחד עם אפשרויות נוספות של 256 ג'יגה-בייטים של זיכרון ומאיץ גרפי AMD Radeon Pro Vega 64X).

## מפרט טכני

## קישורים חיצוניים

* 

## הערות שוליים

קטגוריה:מקינטוש
קטגוריה:מכשירים שהושקו ב-2017
קטגוריה:מכשירי חברת אפל
רעות אלוש

**רעות אלוש** (נולדה ב-26 בנובמבר 1990) היא שחקנית ישראלית.

## ביוגרפיה
נולדה בקריות למשפחה ממוצא תוניסאי ותימני. אמה גננת ואביה מנהל חנות בגדים. אלוש היא אחותו הצעירה של אביב אלוש ולה עוד אח אמצעי בשם אלעד. בילדותה עברה המשפחה לכרמיאל, שם היא חיה עד התיכון. בעקבות גירושי הוריה עברה עם אמה לפתח תקווה.

שירתה כרל"שית בחיל האוויר.

למדה משחק אצל יורם לוינשטיין.

## פילמוגרפיה
### טלוויזיה

### תיאטרון
שיחקה בתפקיד הראשי במחזמר "סוליקא" בתיאטרון באר שבע, שם שיחקה גם ב"דונה פלור נשואה לשניים". זאת, במקביל להצגה "אם נדע לאהוב", מסע תיאטרלי מוזיקלי בעקבות שיריו של ז'אק ברל. אלוש שיחקה גם בתיאטרון גושן ב"אני ירושלמי" כסבתו של יהורם גאון.

## חיים אישיים
אלוש מתגוררת בתל אביב. במרץ 2022 נישאה לבן זוגה, יניב בוחבוט. ובינואר 2023 נולד להם בן. באוגוסט 2025 נולד להם בן שני.

בראיון בתקופת מלחמת חרבות ברזל סיפרה אלוש על כך שעם פרוץ המלחמה עברה משבר נפשי עליו התגברה בטיפול ובעזרת התחזקות באמונה. כמו כן הוסיפה שכעת היא שומרת שבת ומתפללת.

## קישורים חיצוניים

* 
* בן שיף, רעות אלוש קטפה תפקיד ראשי במחזמר, באתר באר שבע נט, 25 בספטמבר 2017
* 
* 
* ליאור לרנר, "אני כבר לא אחות של", באתר שבע, 2 בינואר 2019
* 
* 

## הערות שוליים

קטגוריה:בוגרי תיכון אורט מגדים (כרמיאל)
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:משתתפי סליחה על השאלה
קטגוריה:ישראליות המתמודדות עם מגבלה נפשית
קטגוריה:כרמיאל: אישים
קטגוריה:ישראליות שנולדו ב-1990
קטגוריה:ישראלים שנולדו ב-1990
אלפא רומיאו 164

**אלפא רומיאו 164** (באיטלקית: **Alfa Romeo 164**) היא מכונית סלון מתוצרת יצרנית הרכב האיטלקית **[[אלפא רומיאו]]** אשר יוצרה באיטליה בין השנים 1987–1998.

## אלפא רומיאו 164
* יוצרו 268,757 יחידות.
* 4 דלתות.
* 5 נוסעים.
* סוגי מנועים: מנועי בנזין, מנועי דיזל, מגדש טורבו.
* סוגי הנעות: הנעה קדמית 4x2, הנעה כפולה 4x4.

## דגמים "אלפא רומיאו 164"
* "2.0 Twin Spark" – יוצר בין השנים 1987–1992, 1992–1995.
* "2.0 TwinSpark (cat)" – יוצר בין השנים 1990–1992.
* "2.0 TwinSpark Super" – יוצר בין השנים 1992–1997.
* "TD" – יוצר בין השנים 1987–1992, 1992–1997.
* "Turbo" – יוצר בין השנים 1988–1991.
* "V6 Turbo" – יוצר בין השנים 1991–1992.
* "V6 Turbo(cat)" – יוצר בין השנים 1991–1992.
* "V6 TB Super" – יוצר בין השנים 1992–1997.
* "3.0 V6" –יוצר בין השנים 1987–1990.
* "3.0 V6 (cat)" – יוצר בין השנים 1990–1992.
* "Q.V. (12v)" – יוצר בין השנים 1990–1992.
* "V6 24v Super" – יוצר בין השנים 1992–1997.
* "Q.V.(24v)" – יוצר בין השנים 1992–1993.
* "Q4" – יוצר בין השנים 1993–1997.

## תמונות

קובץ:Alfa164 Super12V.jpg | "אלפא רומיאו 164"
קובץ:Alfa Romeo 164 L (2870518615).jpg | "אלפא רומיאו 164"
קובץ:Alfa164 EarlyVersion.jpg | "אלפא רומיאו 164"
קובץ:Alfa 164 front jaslo.jpg  | "אלפא רומיאו 164"
קובץ:Alfa Romeo 164 Sedan.jpg | "אלפא רומיאו 164"
קובץ:Alfa Romeo 164 2.0 T.Spark 1993 (33482736190).jpg | "אלפא רומיאו 164", שנת 1993
קובץ:1989 Alfa Romeo 164 3.0 V6 sedan (22693028489).jpg | "אלפא רומיאו 164", שנת 1989
קובץ:ALFA ROMEO 164 1991 int (1).jpg | "אלפא רומיאו 164", שנת 1991 – מבט לתא הנהג ולוח מחוונים
קובץ:Alfa-Romeo 164 V6 24v (34383800286).jpg | מנוע V6 צילינדרים, 24 שסתומים – "אלפא רומיאו 164"


## ראו גם
* אלפא רומיאו
* אלפא רומיאו 155
* אלפא רומיאו 166

## קישורים חיצוניים

* 

## הערות שוליים

קטגוריה:מכוניות סלון
164
קטגוריה:דגמי מכוניות שהושקו ב-1987
קטגוריה:כלי רכב איטלקיים
שמחה גואטה

**שמחה גואטה** (נולדה ב-14 ביולי 1988) היא דוגמנית למידות גדולות  ואשת תקשורת ישראלית.

## ביוגרפיה
גואטה נולדה במשפחה חרדית בבני ברק. יש לה אחות תאומה ואח. היא בתו של איש התקשורת וחבר הכנסת לשעבר מטעם ש"ס, יגאל גואטה.
היא למדה באולפנת צפירה, הייתה בשבט "עמיצור" של בני עקיבא ושרתה במסגרת שירות לאומי של שנתיים במחלקה פנימית א' בבית החולים תל השומר. היא בעלת תואר ראשון במינהל ותקשורת ממכללת רמת-גן. בעבר ניהלה את רשת חנויות הממתקים של משפחתה, "חלומות מתוקים" עד שהתחילה קריירה בטלוויזיה ובדוגמנות.
בנובמבר 2024 נישאה בשנית לבן זוגה אלעד וקנין ומתגוררת ברמת גן.

## קריירה

בשנת 2015 השתתפה גואטה בתוכנית הדוקו-ריאליטי "4 חתונות", ששודרה בשידורי רשת בערוץ 2, שבין היתר, תיעדה את ההכנות לחתונתה המפוארת.

בשנת 2017 השתתפה בתוכנית הדוקו-ריאליטי "להיות זמרת", ששודרה בערוץ 24.

ב-2018 הופיעה גואטה בצילומים של סופר-פארם ושל מותג האופנה Queen Size, השתתפה בצילומים למותג הפלאס סייז Retema של המעצבת רתם לויתן, וכן בשבוע האופנה, שחרת על דגלו נשים בכל המידות והגילאים, שם היא פתחה את תצוגת האופנה של דרור קונטנטו.

ב-2018 הוציאה סינגל בשם "יש לנו תקווה".

ב-2019 השתתפה בעונת ה-VIP של "הישרדות" ששודרה ברשת 13 והעפילה לגמר.

במרץ 2019 דגמנה שוב בשבוע האופנה תל אביב, ושימשה כפרזנטורית הראשית בתצוגה של דרור קונטנטו.

ביוני 2019 החלה להגיש תוכנית רדיו יומית ברדיו חיפה בשם "מהפכה של שמחה", והתוכנית האחרונה שלה שודרה ב-18 בנובמבר באותה השנה, וכן, הגישה פעמיים בשבוע פינת אוכל בתוכנית "שש - אמנון לוי" בערוץ רשת 13.

בשנת 2021 השתתפה בגולסטאריות המשודרת בערוץ 10 בהוט.

בשנת 2022 ניצחה ב-MKR המטבח המנצח: VIP עונה 3 יחד עם אביה, חבר הכנסת לשעבר, יגאל גואטה. בחנוכה באותה שנה שיחקה בהצגת הילדים "תיבת נח" לצידם של רינת גבאי, טוביה צפיר, ונדב אבקסיס.

בשנת 2025 שיחקה בהצגה "נסיך מצרים".

## קישורים חיצוניים

* 
* 

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:בוגרות בני עקיבא
קטגוריה:בוגרי בני עקיבא
קטגוריה:בוגרות אולפנת צפירה
קטגוריה:בוגרות שירות לאומי
קטגוריה:נשות טלוויזיה ישראליות
קטגוריה:זמרות ישראליות
קטגוריה:זמרים ישראלים
קטגוריה:מתחרי הישרדות (ישראל)
קטגוריה:משתתפי גולסטאר
קטגוריה:זוכי MKR המטבח המנצח
קטגוריה:ישראליות שנולדו ב-1988
קטגוריה:ישראלים שנולדו ב-1988
אלפא רומיאו 156

**אלפא רומיאו 156** (באיטלקית: **Alfa Romeo 156**) היא מכונית סלון, המוגדרת כמכונית קומפקטית מתוצרת יצרנית הרכב האיטלקית **[[אלפא רומיאו]]** אשר יוצרה בין השנים 1997–2007 באיטליה.

דגמי סדאן (4 דלתות) יוצרו בין השנים 1997-2005, דגמי סטיישן "Sportwagon" יוצרו בין השנים 2000-2006, דגמי "Crosswagon" יוצרו בין השנים 2003-2007.

בשנת 1998 זכתה "אלפא רומיאו 156" בתואר מכונית השנה באירופה.

## תצורות "אלפא רומיאו 156"
* 4 דלתות - סלון (saloon, GTA).
* 5 דלתות - סטיישן (Sportwagon estate),(Sportwagon Q4).
* 5 דלתות - קרוסאובר (Crosswagon Q4).

## "אלפא רומיאו 156"
* יוצרו כ-680,000 יחידות.
* דגמי "אלפא רומיאו 156"יוצרו במפעל "אלפא רומיאו" הקרוי "Alfa Romeo Pomigliano d'Arco plant" .
* בשנת 2002 עברה "אלפא רומיאו 156" מתיחת פנים ראשונה, ובשנת 2003 מתיחת פנים שנייה.
* 4 דלתות.
* 5 מושבים.
* סוגי מנועים: מנועי בנזין, מנועי דיזל, מגדש טורבו.

## סדרות אלפא רומיאו 156"
### סדרה ראשונה
* יוצרו 331,877 יחידות מדגם סדאן (בין השנים 1997-2003).
* יוצרו 36,220 יחידות מדגם סטיישן (בין השנים 2000-2003).

### סדרה שנייה
* יוצרו 312,000 יחידות מדגם סדאן (בין השנים 2003-2005).
* דגמי "Sportwagon" יוצרו בין השנים 2003-2006.
* דגמי "Crosswagon" יוצרו בין השנים 2003-2007.

## דגמים "אלפא רומיאו 156"

* "1.6 TS".
* "1.8 TS".
* "2.0 TS".
* "2.0 JTS".
* "2.5 Q-System".
* "2.5 V6".
* "3.2 GTA".
* "1.9 JTD".
* "1.9 M-Jet".
* "2.4 JTD".
* "2.4 M-Jet".

### דגמים מיוחדים
* "Alfa Romeo 156 GTAm".
* "Alfa Romeo 156 Sportwagon GTA 3.5 Autodelta".
* "Autodelta 156 GTA 3.7 V6".

## סוגי הנעות "אלפא רומיאו 156"
* 4x2 - הנעה קדמית.
* 4x4 - הנעה כפולה.

## תמונות

קובץ:Alfa Romeo 156 2.0 T. Spark.jpg | "אלפא רומיאו 156"
קובץ:2000 Alfa Romeo 156 Selespeed Twin Spark sedan (2011-07-05) 03.jpg | "אלפא רומיאו 156"
קובץ:Alfa Romeo 156 serie1.jpg | "אלפא רומיאו 156"
קובץ:Alfa Romeo GTA - 002.jpg | "אלפא רומיאו 156" דגם "GTA"
קובץ:Alfa Romeo 156 rear 20080131.jpg | "אלפא רומיאו 156"
קובץ:Alfa Romeo GTA - 006.jpg | "אלפא רומיאו 156" דגם "GTA" - מבט ללוח מחוונים
קובץ:Alfa Romeo 156 2nd series interior 2.jpg | "אלפא רומיאו 156" - מבט לתא הנהג
קובץ:Alfa Romeo 156 GTA Sportwagon (4641840294).jpg | "אלפא רומיאו 156", דגם "GTA Sportwagon" סטיישן
קובץ:2004 Alfa Romeo 156 (MY04) JTS Selespeed station wagon (23938785251).jpg | "אלפא רומיאו 156", שנת 2004 - סטיישן
קובץ:2006 Alfa Romeo 156 Crosswagon.JPG | "אלפא רומיאו 156", דגם "Crosswagon"
קובץ: Alfa Romeo 156 Crosswagon.JPG | "אלפא רומיאו 156", דגם "Crosswagon"


קובץ:Polizia.di.stato.car.arp.jpg | "אלפא רומיאו 156" - ניידת משטרה
קובץ:Alfa Romeo 156 della Polizia Civile.jpg | "אלפא רומיאו 156" - ניידת משטרה
קובץ:Alfa Romeo 156 Crosswagon Finanza.jpg | "אלפא רומיאו 156", דגם "Crosswagon" - ניידת משטרה


## ראו גם
* אלפא רומיאו
* אלפא רומיאו 75
* אלפא רומיאו 164
* אלפא רומיאו 166

## קישורים חיצוניים

* 
* 
* 
* אתר "אלפא רומיאו" - איטליה (alfaromeo.it)

## הערות שוליים

קטגוריה:מכוניות סלון
156
קטגוריה:דגמי מכוניות שהושקו ב-1997
קטגוריה:כלי רכב איטלקיים
קטגוריה:מכונית השנה באירופה
פולוקרץ'

**פולוקרץ**' (בהונגרית: **Fulókércs**) הוא כפר במחוז בורשוד-אבאוי-זמפלן שבצפון מזרח הונגריה.

בפולוקרץ' הייתה קהילה יהודית קטנה.

## קישורים חיצוניים
* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
דנייפר מוהילב

**דנייפר מוהילב** הוא מועדון כדורגל בלארוסי מהעיר מוהילב, שהתקיים בשנים 1960–2019.

## היסטוריה
המועדון הוקם בשנת 1960 ונקרא "חימיק". מ-1963 עד 1973 — "ספרטק". הופיע תחת השם "דנייפר" (עד 1997) ומ-1998 עד 2005 — "דנייפר-טרנסמאש".

בתקופה הסובייטית המועדון התמודד בליגה השנייה של ברית המועצות, ההישג הגבוה ביותר היה ההעפלה לליגה הראשונה. המועדון זכה באליפות בלארוס בשנת 1998, סיים במקום, השני בעונת 1992 ובמקום השלישי בעונת 2009. בעונת 2011 המועדון ירד לליגה הראשונה. בעונת 2012 הוא חזר לליגה הבכירה, אך בעונת 2014 הוא ירד שוב לליגה הראשונה. מאז עונת 2016 ועד מיזוגו בשנת 2019 המועדון התמודד בליגה הבכירה. בגביע אלופות חבר המדינות בשנת 1999, הוא הגיע עד למקום השלישי בשלב הבתים, אחרי הפסד ל"ספרטק" מוסקבה 0:3 ול"קובנה" 1: 2, וניצחון בודד על דינמו טביליסי 5:3.

בסוף עונת 2018/19 ירד שוב לליגה הראשונה. במרץ 2019 מוזג עם קבוצת לוץ' מינסק ליצירת מועדון דניאפרו מוהילב.
## תארים
;
**[[ליגת העל הבלארוסית בכדורגל|אליפות בלארוס]]**
* **זכייה:** 1998
* **סגנות:** 1992
* **מקום שלישי:** 2009
**[[הליגה הבלארוסית הראשונה]]**
* **זכייה:** 2012
* **סגנות:** 2016
**[[הגביע הבלארוסי]]**
* **גמר:** 1992
;
**[[הליגה הסובייטית השנייה]]**
* **זכייה:** 1982
## ראו גם
*דניאפרו מוהילב
*לוץ' מינסק

## קישורים חיצוניים
*  

קטגוריה:קבוצות כדורגל סובייטיות
קטגוריה:קבוצות כדורגל בלארוסיות
קטגוריה:קבוצות כדורגל שהוקמו ב-1960
קטגוריה:קבוצות כדורגל שזכו באליפות בלארוס
*
CMTV

**CMTV** הוא ערוץ טלוויזיה פורטוגלי, המתמקד בחדשות ובעיתונות. שידורי הערוץ החלו ב-17 במרץ 2013. CMTV משדר במשך 24 שעות ביממה, וזמין באנגולה, מוזמביק, קנדה, בפרברי פריז ובפרטוריה שבדרום אפריקה.

## היסטוריה
הערוץ החל לשדר בפורטוגל ב-17 במרץ 2013 באופן בלעדי ב-MEO, אחד ממפעילי טלוויזיה רב-ערוצית במדינה. בתחילת דצמבר 2015, חיזק הערוץ את אחיזתו במוזמביק.

בדצמבר 2017 הפך הערוץ לזמין בכל מפעילי הטלוויזיה בתשלום בפורטוגל.

### מדרוג
מאז ינואר 2017, הערוץ הוא הנצפה ביותר בקרב המנויים לפלטפורמות השידור השונות. ב-25 בינואר 2019 הגיע הערוץ לממוצע הרייטינג הטוב ביותר מאז הקמתו, עם 6.3% ממוצע יומי.

## ראו גם
* TVI
* SIC
* RTP1

## קישורים חיצוניים
* 

## הערות שוליים

קטגוריה:ערוצי טלוויזיה פורטוגליים
סוכן מיוחד אוסו

**סוכן מיוחד אוסו** (באנגלית: **Special Agent Oso**) היא סדרת הנפשה אמריקאית לילדים שנוצרה על ידי פורד ריילי ובוימה על ידי ג'יימי מיטשל.

הסדרה שודרה במקור ב-4 באפריל 2009 בערוץ דיסני. בישראל הסדרה שודרה בשנת 2010 בערוץ הופ!, בערוץ דיסני ובערוץ דיסני ג'וניור. הסדרה היא בת 2 עונות ו-60 פרקים באורך 24 דקות.

## עלילה
הסדרה עוסקת בסוכן מיוחד בשם אוסו ("oso" - דוב בספרדית), העוזר בכל פרק לילדים ולילדות לפתור את הבעיות היומיומיות שלהם.

## דמיות ומדבבים
במאית הדיבוב בעברית הייתה אפרת קרצמן, ומפיקת הדיבוב בעברית הייתה אסנת סדן.

## שידור

## קישורים חיצוניים

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סוכנים חשאיים בדיוניים
קטגוריה:דובים בדיוניים
קטגוריה:דיסני ג'וניור: סדרות
קטגוריה:סדרות הנפשה אמריקאיות
קטגוריה:סדרות Playhouse Disney
קטגוריה:סדרות טלוויזיה אמריקאיות שעלו לשידור בשנת 2009
פורו

**פורו** (בהונגרית: **Forró**) הוא כפר במחוז בורשוד-אבאוי-זמפלן שבצפון-מזרח הונגריה.

## יהודי פורו
יהודים התיישבו לראשונה בפורו בתחילת המאה ה-19. רובם התפרנסו ממסחר ומיעוטם היו בעלי מלאכה וחקלאים.

במחצית השנייה של המאה ה-19 נבנו בית כנסת, מקווה וישיבה.

תחילה היו יהודי פורו מסופחים לקהילה היהודית באבאויסאנטו, אחר כך לקהילת הרנאדווצ'ה, לבסוף נוסדה במקום קהילה אורתודוקסית עצמאית, והיו כפופים לה גם יהודים כמה יישובים קטנים בסביבה.

בשנת 1941 נשלחו ארבעה צעירים יהודים מפורו לעבודות כפייה, שניים מהם נשלחו לחזית ונספו.

ב-16 באפריל 1944, ארבעה שבועות לאחר כניסת הצבא הגרמני להונגריה, הועברו יהודי פורו לעיר המחוז קושיצה, שם רוכזו בבית חרושת ללבנים כל יהודי המחוז. בסוף אפריל שולחו למחנה ההשמדה אושוויץ.

לאחר המלחמה חזרו חמישה יהודים לפורו, ועזבו את המקום תוך זמן קצר.

בדף הקהילה ממפקד קהילות הונגריה כתבו התושבים שבקהילה חיים 42 חברים, רב הקהילה הוא יצחק כהן. ביחד עם דף הקהילה שנתבקשו למלא הוסיפו מכתב ובו כתוב:

## קישורים חיצוניים

* 
* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
Synthesis

***Synthesis*** (בעברית: "**סינתזה**") הוא אלבומה הרביעי של להקת הרוק אוונסנס. האלבום יצא לאור ב-10 בנובמבר 2017 על ידי חברת התקליטים ברטלסמן מיוזיק גרופ. מתוך האלבום יצאו שני הסינגלים; "Imperfection" ו-"Hi-Lo".

עם יציאתו נכנס האלבום אל המקום הראשון במצעד אלבומי הרוק של בילבורד.

## רקע והפקה
ב-20 במרץ 2017, בריאיון ל-Aol Build איימי לי הכריזה באופן רשמי לאחר גל שמועות כי הלהקה עובדת על אלבומה הרביעי הצפוי לצאת בסתיו 2017 (6 שנים לאחר יציאת אלבומה השלישי,Evanescence). בהמשך פרסמה לי את שם האלבום, Synthesis.

האלבום אשר יצא לבסוף ב-10 בנובמבר 2017, מכיל קטעים נבחרים מאלבומים קודמים אשר עובדו בכלי נגינה סינתטיים ואלקטרוניים ובתוספת שני סינגל חדשים.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי אוונסנס
קטגוריה:אלבומים באנגלית
קטגוריה:אלבומי חברת ברטלסמן מיוזיק גרופ
גגיאפאטי

**גגיאפאטי** (בהונגרית: **Gagyapáti**) הוא כפר זעיר במחוז בורשוד-אבאוי-זמפלן שבצפון מזרח הונגריה.

בגגיאפאטי חיו מעט שנים יהודים בודדים.

## קישורים חיצוניים
* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
סרליפונאז אלפא

**סרליפונאז אלפא** (בלועזית: **cerliponase alfa**) הוא החומר הפעיל בתרופה **ברינוירה** (**Brineura**). משמש לטיפול אנזימטי חלופי כנגד מחלת באטן, שהיא צורה של ליפופוסינוזיס סרואי נוירונלי. התרופה אינה רשומה בישראל, אך מיובאת על פי הצורך, תחת אישור מיוחד של משרד הבריאות.

התרופה פותחה על ידי חברת ביומרין פרמסוטיקל ואושרה ב-27 באפריל 2017 על ידי מינהל המזון והתרופות האמריקאי (FDA). התרופה מסייעת בהאטת איבוד יכולת הליכה בילדים סימפטומטיים, מעל גיל שלוש שנים, עם ליפופוסינוזיס סרואי נוירונלי מסוג 2 (CLN2) אינפנטילי מאוחר. המחלה ידועה אף כחסר בטריפפטידיל פפטידאז (TPP1) או מחלת. התרופה אף אושרה על ידי הסוכנות האירופאית לתרופות (EMA) ב-30 במאי 2017. בבריטניה, המכון הלאומי הבריטי למצוינות בבריאות (NICE) העריך את הסרליפונאז אלפא לטיפול של CLN2 וסבר שהוא אינו בעל יחס מספק של עלות-תועלת.

מחלת CLN2 שייכת לקבוצת המחלות ליפופוסינוזיס סרואי נוירונלי (NCLs) הידועות גם כמחלת באטן. מחלת CLN2 היא מחלה תורשתית נדירה המשפיעה בעיקר על מערכת העצבים. תסמינים וסימנים האופייניים למחלה מסוג "אינפנטילי מאוחר", מתחילים להופיע בין גיל שנתיים וארבע שנים.

התסמינים הראשונים כוללים, בדרך כלל, עיכוב בכישורי שפה, התקפי כיפיון (אפילפסיה) חוזרים וקושי בקואורדינציה של תנועות (אטקסיה). ילדים הלוקים במחלה מפתחים גם עוויתות שרירים (מיוקלונוס) ואיבוד ראייה. מחלת CLN2 משפיעה על כישורים מוטוריים חיוניים, כמו ישיבה והליכה, והילדים החולים נזקקים לכסא גלגלים.

התרופה ניתנת בצורת מתן הזרקה אינטרה-ונטריקולרית (הזרקה לתוך מערכת חדרי המוח), מה שמאפשר קליטה משמעותית לתוך המוח.

## הערות שוליים

קטגוריה:תרופות לפי א'-ב'
קטגוריה:תרופות יתומות
החברה לפיתוח מטה בנימין

שמאל|לא ממוסגר
**החברה לפיתוח מטה בנימין** היא חברה בע"מ המספקת לתושבי מטה בנימין שירותי פיתוח ובנייה, תחנות דלק ושירותי הסעות (אוטובוסים ומיניבוסים). החברה מנהלת את מסוף התחבורה הציבורית החדש בשער בנימין, פארק תעשיות שער בנימין וכן שותפה במחצבות נטף.

החברה כיום מנוהלת על ידי מועצה אזורית מטה בנימין. יו"ר החברה הוא ראש מועצת בנימין ישראל גנץ. מנכ"ל החברה הוא אלדד בן זמרה. החברה נוסדה בשנת 1981. היא הוקמה בתחילה במטרה לספק הסעות לבתי הספר לתלמידי בנימין. בהמשך הפכה לחברה בעלת מערך הסעות נרחב לתלמידים, מטיילים ותיירים, וגם לחברה כלכלית וקבלנית. מטה החברה לפיתוח ישב במשך 37 שנים ביישוב פסגות שליד ירושלים, ובתחילת שנת 2019 החברה עברה למשכנה החדש בשער בנימין הסמוך לירושלים. בחברה עובדים כיום כ-140 איש, רובם תושבי בנימין.

## ענפי החברה
### תחבורה
ממוזער|שמאל|250px|אוטובוס של החברה לפיתוח מטה בנימין
בנוסף לכ-140 כלי רכב שונים, ברשות החברה לפיתוח 59 אוטובוסים ממוגני ירי המשמשים להסעת אלפי תלמידים ותלמידות (על-פי הנחיות משרד הביטחון) ללמעלה מ-40 בתי ספר ברחבי המועצה האזורית מטה-בנימין. בנוסף משמש צי האוטובוסים לטיולים, הסעות פרטיות ועוד.

### בנייה ופיתוח
ממוזער|שמאל|250px|המבנה החדש של משרדי החברה
החברה עוסקת בעבודות בנייה ופיתוח תשתיות ציבוריות לצד פיתוח נופי, פיתוח תשתיות חשמל, עפר, מים וביוב. כחלק מעיסוקה, בנתה החברה מעל 50 מבני ציבור: בריכת שחייה ביישוב נעלה, בית מדרש וכיתות לימוד במכינת בני דוד בעלי, שיפוץ מקיף באולפנת שירת הים בנוה צוף, תלמוד תורה ביישוב נריה, הרחבה של מבנה משק אחיה בשילה, ועוד פרויקטים רבים של כיתות לימודים, גני ילדים, בתי כנסת ומוסדות ציבור שונים ביישובי בנימין בהם שילה, נריה, דולב, נווה צוף ומעלה לבונה.

החברה עוסקת גם ביזמות נדל"ן ובונה שכונות מגורים בנעלה, נוה צוף, כוכב השחר, מגרון, הר גילה, אריאל ובמקומות נוספים.

### מסחר ותעשייה
החברה לפיתוח מנהלת ומפתחת חמישה אזורי תעשייה שונים ברחבי בנימין, המהווים מוקד תעסוקה ומסחר לתושבי בנימין. בבעלות החברה שלוש תחנות דלק הפזורות בבנימין.
בנוסף, שותפה החברה בבנייה ובבעלות של חמישה אזורי תעשייה ברחבי המועצה. כמו כן קיבלה החברה זיכיון ל-15 של כרייה וחציבה במחצבת נטף.

### יזמות ונדל"ן
נכון לשנת 2019, החברה בונה מאות יחידות דיור בתחומי המועצה בפרט, ובכל רחבי הארץ בכלל.

## קישורים חיצוניים
* 
* 
* 



קטגוריה:מועצה אזורית מטה בנימין
חוסיין חלמורזייב

**חוסיין מגומטוביץ' חלמורזייב** (ברוסית: **Хусейн Магометович Халмурзаев**; נולד ב-9 באוקטובר 1993) הוא ג'ודוקא רוסי ממוצא קווקזי. הוא מחזיק בשתי מדליות ארד מאליפות אירופה (2017 ו-2019). חוסיין הוא אחיו התאום של האלוף האולימפי חסן חלמורזייב.

בספטמבר 2013, זכה חלמורזייב במדליה הראשונה שלו בתחרות מהסבב העולמי כאשר זכה במדליית ארד בגראנד פרי אלמטי. באפריל 2016 הוא זכה במדליית זהב בגראנד פרי סמסון לאחר שניצח בגמר את ממדאלי מחדייב האזרי.

באותה השנה הוא גם זכה במדליית כסף בטורניר המאסטרס היוקרתי שנערך בגוודלחרה.

באליפות אירופה בשנת 2017 אשר נערכה בוורשה, זכה חלמורזייב במדליית הארד בקטגוריית המשקל עד 90 ק"ג. הוא הגיע עד שלב חצי הגמר בו הפסיד לאקסל קלרז'ה הצרפתי ונשר לקרב על מדליית הארד בו גבר בניקוד ווזארי על איגור וראפייאו הבלארוסי. עוד באותה השנה זכה במדליית זהב בגראנד פרי חוחחוט. באליפות אירופה 2019 שנערכה במינסק כחלק מהמשחקים האירופיים, זכה חלמורזייב שוב במדליית הארד.

## זכיות בתחרויות מהסבב העולמי

## קישורים חיצוניים

קטגוריה:ג'ודוקא רוסים
קטגוריה:רוסים שנולדו ב-1993